
[bookmark: _Hlk16087236]REFERAT DE APROBARE
privind modificarea H.C.L. nr. 139 / 13.05.2022 privind aprobarea proiectului și a cheltuielilor aferente proiectului „Modernizare stații de transport public”

[bookmark: _Hlk148610922][bookmark: _Hlk148610943]UAT Municipiul Drobeta Turnu Severin implementează proiectul „Modernizare stații de transport public”, cod C10-I1.2-2 prin PROGRAMUL NAȚIONAL DE REDRESARE ȘI REZILIENȚĂ, componenta C10- Fondul Local, I.1 Mobilitate urbană durabilă, I. 1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local), având contractul de finanțare nr. 145509-22.12.2023.
Investiția va avea ca rezultat:
· [bookmark: _Hlk148610990]Creșterea atractivității cetățenilor pentru transportul în comun 
· Reducerea poluării prin diminuarea amprentei de carbon având în vedere o atractivitate mai mare a cetățenilor pentru utilizarea transportului public în comun
· Reducerea volumului traficului de autoturisme la nivelul primului an după finalizarea etapei de implementare a proiectului.

[bookmark: _Hlk148611163][bookmark: _Hlk148611208]Având în vedere soluția propusă prin Studiul de Fezabilitate întocmit de către S.C. ELECTRICSOPH S.R.L., predat la UAT Drobeta Turnu Severin în data de 08.11.2023, și anume: Componenta stații de transport public include 15 stații de transport public modernizate și 12 stații de transport public dotate cu echipamentele corespunzătoare subsistemului de ticketing – 12 automate de vânzare titluri de călătorie, se impune modificarea anexei 1 (descrierea investiției) și anexei 2 (nota de fundamentare) la H.C.L. nr. 139 / 13.05.2022 privind aprobarea proiectului și a cheltuielilor aferente proiectului „Modernizare stații de transport public”, iar prevederile H.C.L. nr. 302 / 30.10.2023 își încetează aplicabilitatea.

Astfel, noii indicatorii minimali pentru implementarea proiectului sunt:
· Echipamente instalate în teren:
· 15 stații de îmbarcare/debarcare călători modernizate și dotate cu sistem fotovoltaic de iluminat,
· 12 automate pentru eliberarea tichetelor de călătorie.
· Stații de încărcare pentru vehicule electrice:
· 45 de stații de încărcare pentru vehicule electrice, care va presupune și posibilitatea de staționare a vehiculelor pe perioada încărcării, precum și toate activitățile și costurile necesare pentru punerea în funcțiune a stațiilor. 

Cu privire la cele de mai sus, vă rugăm să analizați și să hotărâți asupra următoarelor aspecte:
· aprobarea Anexei nr. 1 în forma modificată privind descrierea sumară a  investiției;
· aprobarea Anexei nr. 2 – Nota de fundamentare în forma modificată privind necesitatea și oportunitatea investiției.


Inițiator,
Primar,
Screciu Marius – Vasile
